[{"text_idx": "#000001", "text": "Ymwelodd Katy a\u0302 Gwell Swyddi, Gwell Dyfodol yn ystod cyfnod tywyll iawn yn ei bywyd, ar o\u0302l cael ei diswyddo o gwmni dechrau technegol."}, {"text_idx": "#000002", "text": "Hysbyswyd hi am wasanaethau Gwell Swyddi, Gwell Dyfodol gan elusen Chwarae Teg pan oedd hi\u2019n astudio ar gyfer ennill cymhwyster ILM. Ar o\u0302l bod allan o waith am dri mis, roedd Katy\u2019n ansicr o gyfeiriad ei bywyd ac yn dioddef o hyder isel, felly penderfynodd wneud apwyntiad i weld Hyfforddwr Gyrfa."}, {"text_idx": "#000003", "text": "Dechreuodd Katy chwilio am gyfleoedd AD gan mai dyma\u2019r llwybr gorau oedd yn gweddu ei sgiliau."}, {"text_idx": "#000004", "text": "\u201cFe gefais gyfleoedd yn y gorffenol na weithiodd allan yn y pendraw ac effeithiodd hyn ar fy hyder. Roeddwn i\u2019n dechrau gofidio, ond galluogodd Gwell Swyddi, Gwell Dyfodol i mi feddwl am fy nghamau nesaf a\u2019r hyn y byddwn yn hoffi gwneud am weddill fy oes.\u201d \u2013 Katy"}, {"text_idx": "#000005", "text": "Trwy weithio a\u0302 thi\u0302m Gwell Swyddi, Gwell Dyfodol, mireiniodd Katy ar ei thechnegau cyfweliad a chreodd CV o ansawdd uchel oedd yn siw\u0302r o ddenu cyflogwyr posibl. Bu\u2019r ti\u0302m helpu Katy i adennill ei hyder trwy ganolbwyntio ar ei chryfderau a\u2019i chyflawniadau, gan ei annog i ddarganfod yr hyn yr oedd hi wir yn mwynhau ei wneud, a\u2019r hyn y gallai weithio tuag ato a chyflawni yn ei gyrfa a\u2019i bywyd."}, {"text_idx": "#000008", "text": "\u201cRoedd Danni\u2019n gyfeillgar iawn a gwyddwn i y byddai hi\u2019n fentor rhagorol. Roeddwn yn chwilio am yrfa, nid swydd.\u201d \u2013 Katy"}, {"text_idx": "#000009", "text": "Mynychodd Katy apwyntiadau rheoliadd a\u0302 thi\u0302m Gwell Swyddi, Gwell Dyfodol er mwyn parhau i wella ei sgiliau ac i adeiladu ei hyder. Roedd yr apwyntiadau hefyd yn gyfle i Katy baratoi ei hun ar gyfer byd gwaith. Roedd hi\u2019n hanfodol i\u2019r ti\u0302m gynnal agwedd a brwdfrydedd bositif Katy, yn dilyn ei thrafferthion cychwynnol."}, {"text_idx": "#000010", "text": "\u201cRoeddwn i\u2019n gallu gwneud apwyntiadau ar hap a byddai rhywun ar gael i\u2019m helpu ar BOB adeg. Pe bawn i\u2019n galw heibio neu\u2019n gofyn cwestiwn cyflym ar ffurf ebost, roedd Gwell Swyddi, Gwell Dyfodol yn wych yn fy helpu.\u201d \u2013 Katy"}, {"text_idx": "#000011", "text": "Cafodd Katy gyfweliad ar gyfer ro\u0302l DWJ a pherfformiodd yn rhagorol yn y cyfweliad hwnnw. Cynigiwyd y swydd iddi yn fuan ar o\u0302l ei chyfweliad. Gyda hunangred newydd a gogwydd positif ar fywyd, roedd Katy\u2019n barod i fynd i\u2019r afael a\u0302\u2019r ro\u0302l newydd hon."}, {"text_idx": "#000012", "text": "Mae Katy wedi bod yn gweithio yn y ro\u0302l ers blwyddyn bellach ac wedi datblygu ar lefel bersonol a phroffesiynol. Ymgymerodd a\u0302 gwaith gweinyddu cyffredinol ar y cychwyn mewn ro\u0302l cynorthwyydd personol. Mae eisoes wedi datblygu yn ei ro\u0302l ac yn awr yn gyfrifol am gwblhau ceisiadau morgais, gweithio\u2019n agos a\u0302 chleientiaid yn ogystal a\u0302 sicrhau bod adolygiadau\u2019n cael eu cwblhau\u2019n effeithlon fel rhan o\u2019r strategaeth gwasanaethu cwsmeriaid. Mae Katy bellach yn rhan bwysig o\u2019r cwmni ac mae ei llwyddiant yn adlewyrchu ei agwedd benderfynol a\u2019i ymrwymiad i ddatblygiad personol."}, {"text_idx": "#000013", "text": "\u201cDwi\u2019n gwybod y bydd Danni\u2019n hoffi pe bawn i\u2019n datblygu ymhellach i allu cyflawni ro\u0302l Cynllunydd Para; mae\u2019n rhaid i mi sefyll fy arholiadau a dwi eisoes yn derbyn profiad ymarferol gan Terry, yr Uwch Gynllunydd Para. Dwi wedi arsylwi ceisiadau ISA a throsglwyddiadau pensiwn ac yn treulio llawer o fy amser yn delio a\u0302 darparwyr, felly mae\u2019r sylw yr wyf yn ei dderbyn yn sicr o\u2019m helpu yn y dyfodol.\u201d \u2013 Katy"}, {"text_idx": "#000014", "text": "Yn gweithio mewn ro\u0302l sy\u2019n datblygu\u2019n barhaus ac sy\u2019n cyflwyno ystod eang o heriau, mae Katy\u2019n llewyrchu ac yn gweithio gyda thi\u0302m cefnogol, gyda DWJ a Gwell Swyddi, Gwell Dyfodod yn gefn iddi."}, {"text_idx": "#000015", "text": "\u201cMae\u2019r system gymorth yn anhygoel. Mae Gwell Swyddi, Gwell Dyfodol yn gofalu am eu cleientieiad! Mae cwmni\u0308oedd eraill yn tueddu canolbwyntio ar gyflawni targedau yn hytrach na phoeni am yr unigolyn. Mae GSGD wir yn gofalu am bobl, p\u2019un ai eu bod nhw\u2019n hapus neu beidio. Maent yn gwneud yn siw\u0302r bod yr unigolyn yn dod hyd i\u2019r cwmni cywir iddyn nhw.\u201d \u2013 Katy"}, {"text_idx": "#000016", "text": "Mae DWJ nawr yn chwilio am Brentis i fabwysiadu dyletswyddau gweinyddol Katy, fydd yn ei galluogi hi i ymgymryd a\u0302 hyfforddiant pellach ac yn rhoi cyfle iddi ganolbwyntio ar ddatblygu. Yn seiliedig ar ei phrofiad positif personol, awgrymodd Katy y dylai\u2019r busnes ddefnyddio Gwell Swyddi, Gwell Dyfodol, i ddarganfod y gweithiwr ardderchog nesaf."}, {"text_idx": "#000018", "text": "Mae trawsnewidiad Katy dros y 12 mis diwethaf wedi bod yn ysbrydoledig. Mae\u2019n sicr yn esiampl arbennig i unigolion ifanc eraill sy\u2019n ei chael hi\u2019n anodd dod o hyd i\u2019r llwybr gyrfa cywir yn ystod yr adeg gywir yn eu bywydau."}, {"text_idx": "#000019", "text": "\u201cWrth edrych i\u2019r dyfodol, dwi nawr yn gweithio tuag at rywbeth a dwi\u2019n teimlo fy mod gen i fwy o bwrpas. Rhyw ddiwrnod, hoffwn weithio fel Ymgynghorydd Cyllid ac mae\u2019n rhywbeth nad wyf wedi\u2019i ystyried. Mae\u2019n rhy hawdd eistedd yn o\u0302l yn gyfforddus heb unrhyw heriau. Rydw i nawr yn byw yn annibynnol diolch i sicrwydd ariannol fy ro\u0302l.\u201d \u2013 Katy"}]